open-index/open-wikipedia-markdown huggingface dataset:
Օլի Կուրտիլ

**Օլի Կուրտիլ** (), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Սուասոն 1 կանտոնի կազմի մեջ։ Համայնքի շրջանը՝ Սուասոն։

Համայնքի INSEE կոդը՝ 02576։

## Բնակչություն
2010 թվականի տվյալներով՝ համայնքի բնակչությունը կազմում է 297 մարդ։ 

## Տնտեսություն
2010 թվականին համայնքի 195 աշխատունակ (15-64 տարեկան) բնակիչներից 143-ը տնտեսապես ակտիվ էին, 52-ը՝ ոչ ակտիվ (ակտիվության ցուցանիշը կազմել է 73,3%, 1999 թվականին եղել է 70,0%)։ 143 տնտեսապես ակտիվ բնակիչներից աշխատում էին 133-ը (80 տղամարդ և 53 կին), գործազուրկ էին 10 մարդ (5 տղամարդ և 5 կին)։ 52 տնտեսապես ոչ ակտիվ բնակիչներից 14-ը եղել են աշակերտներ կամ ուսանողներ, 22-ը՝ թոշակառուներ, 16-ը տնտեսապես ոչ ակտիվ էին այլ պատճառներով։

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* Վիճակագրության ազգային ինստիտուտ, Օլի Կորտիլ 
 

Կատեգորիա:Ֆրանսիայի բնակավայրեր
Յլլկա Բերիշա

**Յլլկա Բերիշա** (, , Կոսովո), շվեդա-ալբանական մոդել և երգչուհի։

## Մոդելավորում և դիմակահանդեսներ
Բերիշան, 2007 թվականի դեկտեմբերի 12-ին ստացել է Միսս Կոսովո տիտղոսը։ Նա Կոսովոն 2008 թվականի հունվարի 18-ին ներկայացրեց Եգիպտոսում անցկացվող «2008 թվականի Աշխարհի թոփ մոդել» մրցույթին։ Նա հույս ուներ, էր Կոսովոն կանկախանա, և կարող էր լինել առաջին կինը, ով կներկայանար որպես իրենց երկրի առաջին թեկնածու Միսս Երկիր։ Այդ ժամանակից ի վեր Կոսովոն դարձավ անկախ պետություն։ Մինչ Միսս Կոսովո տիտղոսը հաղթելը, Յլլկա Բերիշան Միսս Ալբանիա գեղեցկության մրցույթում զբաղեցրել է երկրորդ, իսկ Միսս Սկանդինավիա մրցույթում՝ առաջին հորիզոնակնը։ Միսս Երկիր 2008-ին Բերիշան փոխարինվեց 2008 թվականի նոյեմբերի 9-ին։

## Անձնական կյանք
Բերիշան, 1992 թվականին ծնողների տեղափոխվել է մշտական բնակություն հաստետելու Շվեդիայի Լահոլմ քաղաք և տիրապետում է շվեդերենի, անգլերենի և ալբաներենի։ Նա ավարտել է Շվեյցարիական գիտական ավագ դպրոցը։ Նա մոդելավորումը դիտարկում է որպես հոբբի և ձգտում է դառնալ բժիշկ կամ ինժեներ։ Բերիշան, իր ընկերոջ հետ ապրում է Շվեդիայի Գյոտեբորգ քաղաքում։

## Երաժշտական կարիերան
Բերիշան նաև երգչուհի է և Շվեդիայում ձայնագրել է երկու նոր երգ և մեկ տեսահոլովակ։ Նրա երաժշտական պրոդյուսեր է Հենչ Վելան 8-blockz-ից է։

## Նշումներ

## Ծանոթագրություններ

## Արտաքին հղումներ
* celebritete.com  Yllka Berisha Miss Kosova 2007.
* KVP.se  17 åring från Laholm årets Miss Kosovo.
* http://www.dailymotion.com/video/xjbu8u_yllka-berisha-i-maj-ne-mend-www-besfort-de_music#.UYd5XbWTjSg Updated music video. 

Կատեգորիա:Ալբանացի մոդելներ
Կատեգորիա:Ալբանացի երգչուհիներ
Կատեգորիա:Գեղեցկության մրցույթի հաղթողներ
Վիլյույի ջրամբար

մինի
**Վիլյույի ջրամբար** (, *ВВ*), ջրամբար Ռուսաստանում, որ ստեղծվել է Վիլյույի հէկի կողմից Լենա գետի վտակ Վիլյույ գետի վրա։ Վիլյույի ջրամբարը տեղակայված է Յակուտիայում՝ Կրասնոյարսկի երկրամասի հետ սահմանին մոտ։ Գտնվում է Ենիսեյ գետի վտակ Ստորին Տունգուսկայից մոտավորապես 80 կմ դեպի արևելք։

## Նկարագրություն
Վիլյույի ջրամբարն ստեղծվել է 1965-1967 թվականներին, երբ Վիլյույի հէկի համար ամբարտակ է կառուցվել Վիլյույ գետի վրա։ Ջրամբարի ստեղծման ժամանակ ջրի տակ են անցել 2,3 հազար հա գյուղատնտեսական նշանակություն ունեցող հողատարածություններ, ինչպես նաև տեղափոխվել է 50 կառույց։

Ջրամբարի՝ ծովի մակարդակից 246 մետր բարձրության դեպքում նրա մակերեսը կազմում է 2360 կմ²։ Հէկի նախագծի համաձայն՝ ջրամբարի ջրի մակարդակը կարող է բարձրանալ մինչև 249 մ, իսկ հէկի աշխատանքի համար անհրաժեշտ ջրի նվազագույն մակարդակը 231 մ է, ինչը հավասար է տատանումների թուլյատրելի առավելագույն չափին՝ 18 մ։ Վիլյույի ջրամբարի ջրի մակարդակի զգալի տատանումները պայմանավորված են առաջին հերթին տարբեր տարիներին եղած տեղումների քանակների տարբերությամբ։

Ջրի տարեկան միջին հոսքը կազմում է 20 կմ³: Ջրամբարի միջին ծավալը հավասար է 40,4 կմ³, որի մեջ է մտնում նաև ջրամբարի օգտակար ծավալը՝ 22,4 կմ³:

Վիլյույի ջրամբար են թափվում Վիլյույ, Չոնա գետերը։ Ջրամբարից դուրս է հոսում Վիլյույ գետը։

Վիլյույ ջրամբարի երկարություն կազմում է 470 կմ, լայնությունը՝ 18 կմ։ Ամենամեծ խորությունը 70 մետր է, միջին խորությունը՝ 17 մետր։ Վիլյույ ջրամբարի ջրհավաք ավազանի մակերեսը կազմում է 141 150 կմ²։

## Տնտեսական նշանակություն
Վիլյույի ջրամբարն օգտագործվում է Վիլյույ գետի հոսքի սեզոնային ու բազմամյա կարգավորման համար, ինչպես նաև ջրամատակարարման, նավագնացության ու ձկնորսության նպատակներով։ Վիլյույի ջրամբարում ապրում են տարբեր ձկնատեսակներ, որոնցից են նելման, չիրը և այլն։ Հէկի ջրթողիչից դուրս հոսող ջուրն օգտագործվում է Վիլյույ գետի ներքին հոսանքում նավագնացության համար անհրաժեշտ պայմանների ապահովման համար։

## Վարարում 2008 թվականին
2008 թվականի հուլիս-օգոստոս ամիսներին եղած առատ տեղումների պատճառով այդ շրջանում ջրամբարում ավելացավ 38 կմ³ ջուր, որից 23 կմ³-ը դուրս է թողնվել հէկի ջրաթողիչից։ Ընդ որում՝ նախկինում ջրամբարից ջուրը դուրս է թողնվել մեծ քանակությամբ տեղացած ձնի պատճառով։

## Ծանոթագրություններ

## Արտաքին հղումներ
* 
* Фотоальбом: Якутия, Вилюйское водохранилище.

Կատեգորիա:Ռուսաստանի ջրամբարներ
Ալեքսանդրոս Պապադիամանտիս

**Ալեքսանդրոս Պապադիամանտիս** (, ), հույն գրող, վիպասան, 19-րդ դարի վերջի և 20-րդ դարի սկզբի հույն նոր գրականության կարևորագույն դեմքերից մեկը։

## Կենսագրություն
Ալեքսանդրոս Պապադիամանտիսը ծնվել է Սկիատոս կղզում, որը գտնվում է Եգեյան ծովի արևմուտքում։ Ալեքսանդրոսը կղզուն է նվիրել իր գրական աշխատանքի գլխավոր ստեղծագործությունները։

Ալեքսանդրոս Պապադիամանտիսի հայրը եղել է կղզու վանքի քահանան։ Վերջինիս հայրը սերել է բնիկ հույն աղքատ ազնվական ընտանիքից։

Երիտասարդ տարիքում ապագա վիպասանը միջնակարգ կրթությունը ավարտելու նպատակով տեղափոխվում է Հունաստանի թագավորության մայրաքաղաք Աթենք։

Մայրաքաղաքում Ալեքսանդրոսը սովորում է Աթենքի պետական համալսարանի իմաստասիրության ֆակուլտետում։ Այստեղ էլ նա ավարտում է իր կրթությունը։ Նա վաստակել է կենդանի լրագրողական աշխատանք, գրելու գեղարվեստական ստեղծագործություններ՝ պատմվածքներ և մի քանի վեպեր, ինչպես նաև նա հրապարակվել է ստեղծագործական շարք։

Տիրապետել է անգլերեն, ֆրանսերեն և հունարեն լեզուներին։

Նա երբեք ամուսնացած չի եղել։ Նա հայտնի է եղել որպես կոսմոկալոգերոս (աշխարհիկ կուսակրոն)։ Նա ապրել է աղքատության մեջ։ Վերջում իր կյանքի նա վերադարձել է իր հայրենի կղզի, որտեղ էլ 1911 թվականի հունվարի 3-ին մահացել է թոքաբորբից։

## Ծանոթագրություններ

Կատեգորիա:Հույն գրողներ
Կատեգորիա:Աթենքի համալսարանի շրջանավարտներ
Կատեգորիա:Թոքաբորբից մահացածներ
Կատեգորիա:Հույն լրագրողներ
Կատեգորիա:Հույն թարգմանիչներ
Կատեգորիա:Հույն բանաստեղծներ
Յակովոս Կամբանելիս

**Յակովոս Կամբանելիս** (, ), հույն գրող, բանաստեղծ, դրամատուրգ և միևնույն ժամանակ նաև դերասան։

Նա գրել է 12 ֆիլմերի սցենար և եղել է երկու հունական ֆիլմերի ռեժիսոր։

## Կենսագրություն
Յակովոս Կամբանելիսը ծնվել է 1922 թվականի դեկտեմբերի 2-ին Հունաստանի Նաքսոս կղզում։

Այն բանից հետո, երբ Երկրորդ համաշխարհային պատերազմի ընթացքում Ադոլֆ Հիտլերի գլխավորած նացիստական բանակը ռազմակալում է Հունաստանը, 1943 թվականին նրան նետում են Մաութհաուզենի համակենտրոնացման ճամբար։

Սակայն 1945 թվականի մայիսի 5-ին նա ազատ է արձակվում։ Հետագայում նա իր գերության տարիների մասին գրում է «Մաութհաուզեն» ինքնակենսագրական գիրքը, որտեղ նա ներկայացնում է, թե ինչպես է գերության մեջ սիրահարվում մի աղջկա։

Դրանից հետո նա նույն վերնագրով գրում է նաև կանտատ, որի երաժշտության հեղինակ է դառնում հույն նշանավոր երգահան և կոմպոզիտոր Միկիս Թեոդորակիսը։

Որպես դրամատուրգ իր դեբյուտը կատարել է 1950 թվականին, իսկ 1955 թվականին գրել է ֆիլմի սցենար։ Մահացել է 2011 թվականի մարտի 29-ին Աթենքում։

## Ծանոթագրություններ

Կատեգորիա:Հույն գրողներ
Կատեգորիա:Հույն արվեստագետներ
Կատեգորիա:Հույն լրագրողներ
Կատեգորիա:Սցենարիստներ այբբենական կարգով
Կատեգորիա:Հույն բանաստեղծներ
Կատեգորիա:Կինոգործիչներ այբբենական կարգով
Կատեգորիա:Դրամատուրգներ
Կատեգորիա:Երգերի հեղինակներ
Կատեգորիա:Հույն դերասաններ
Կատեգորիա:Հույն կոմպոզիտորներ
Կատեգորիա:Հույն ռեժիսորներ
Կատեգորիա:Հույն դրամատուրգներ
Ցվիկաու

**Ցվիկաու** (, ), քաղաք Գերմանիայի արևելքում՝ Սաքսոնիայի մարզում։

Քաղաքում է ծնվել գերմանացի կոմպոզիտոր և դաշնակահար Ռոբերտ Շումանը։ Ցվիկաուն հայտնի է որպես ավտոմոբիլների քաղաք. նախկինում քաղաքում թողարկվել են Trabant մակնիշի մեքենաներ, իսկ այժմ այնտեղ գործում է Volkswagen ընկերության արտադրական համալիրը։

## Բնակչություն
Քաղաքի բնակչության քանակը 2013 թվականի դեկտեմբերի 31-ի տվյալներով կազմել է 91.564 մարդ։ 2011 թվականի դեկտեմբերի 31-ի տվյալներով քաղաքում ապրել է 92.826 մարդ։ 1970 թվականի տվյալներով քաղաքի բնակչությունը կազմել է 126.988 մարդ։ 

## Քույր քաղաքներ
* , Յաբլոնեց նադ Նիսոու
* , Զանստադ
* , Դորտմունդ

## Պատկերասրահ

Պատկեր:Zwickau Rathaus.jpg|մինի|Ցվիկաուի քաղաքապետարան
Պատկեր:Zwickau Katharinenkirche.jpg|մինի|Սուրբ Կատարինե եկեղեցի
Պատկեր:Hauptmarkt Zwickau.jpg|մինի|Ցվիկաուի թատրոնի շենքը
Պատկեր:Zwickau Robert Schumann Birth House.jpg|մինի|Տունը, ուր ծնվել է Ռոբերտ Շումանը


## Ծանոթագրություններ

Կատեգորիա:Գերմանիայի քաղաքներ
Ռելեային պաշտպանություն

**Ռելեային պաշտպանություն** էլեկտրական համակարգերի, ռելե պարունակող ինքնավար հարմարանքների համախումբ (կամ առանձին հարմարանք), որը նախատեսված է էներգետիկական համակարգի վնասված կամ ոչ նորմալ ռեժիմում աշխատող տարրի ավտոմատ բացահայտման և անջատման համար։ Որոշ դեպքերում ռելեային պաշտպանություն կարող է արձագանքել համակարգի աշխատանքի նորմալ ռեժիմի այլ խախտումներին (օրինակ, հոսանքի կամ լարման բարձրացմանը), միացնել ազդանշանային համակարգը կամ անջատել համակարգի համապատասխան տարրը։ էլեկտրական համակարգերի հիմնական վնասվածքներից է կարճ միացումը, որի ժամանակ տեղի է ունենում լարման կտրուկ և անհավասարաչափ նվազում և հոսանքի զգալի մեծացում համակարգի առանձին տարրերում։ Կարճ միացումի բացասական հետևանքները կարելի է նվազագույնի հասցնել ռելեային պաշտպանության օգնությամբ։ Որպես կանոն, էլեկտրական համակարգի բոլոր տարրերը (գեներատորները, տրանսֆորմատորները, էլեկտրահաղորդման գծերը, կայանների ու ենթակայանների շինաները ևն) սարքավորում են ռելեային պաշտպանության առանձին հարմարանքներով։ Ռելեային պաշտպանությանը ներկայացվող պահանջներն են․ ընտրողականությունը, զգայունությունը, արագագործությունը և հուսալիությունը։ Ռելեային պաշտպանությանը ընտրողականությունն ապահովում է կարճ միացումի դեպքում ցանցի միայն վնասված տեղամասի անջատումը։ Ըստ ընտրողականության մակարդակի ռելեային պաշտպանություն լինում է բացարձակ ընտրողական, հարաբերական ընտրողական և ոչ ընտրողական։

Զգայունությունն ապահովում է տարրի աշխատանքի ոչ նորմալ ռեժիմի դեպքում առաջացող ռելեային պաշտպանության ռեակցիան էլեկտրական մեծությունների փոփոխության նկատմամբ։ Այն բնութագրվում է զգայունության գործակցով։

Արագագործությունն ապահովում է վնասված տարրի արագ անջատումը, որն անհրաժեշտ է զուգահեռ աշխատող կայանների կայունությունը պահպանելու, ասինխրոն և սինխրոն էլեկտրաշարժիչներն աշխատանքի մեջ պահելու, վնասվածքների չափերը փոքրացնելու, հակավթարային համակարգային ավտոմատիկայի գործողության արդյունավետությունը բարձրացնելու համար։ Մինչև 0,1–0,2 վրկ ժամանակամիջոցում գործող պաշտպանությունը համարվում է արագագործ պաշտպանություն։ Ժամանակակից արագագործ պաշտպանությունը կարող է գործել 0,02–0,04 վրկ ընթացքում։

Հուսալիությունն ապահովում է ռելեային պաշտպանության համար որոշակի գոտու սահմաններում դրա անխափան աշխատանքը կարճ միացումների ժամանակ և սխալ գործողությունների բացառումը այն ռեժիմներում, որոնցում ռելեային պաշտպանության աշխատանքը չի նախատեսված։

Էլեկտրահաղորդման գծերի համար հիմնականում կիրառում են առավելագույն հոսանքային (ուղղորդված և չուղղորդված) հեռավորական, դիֆերենցիալ և բարձրահաճախային պաշտպանությունները։ Բացի այդ, յուղի մեջ ընկղմված ապարատների (օրինակ, տրանսֆորմատորների, ռեակտորների) համար կիրառում են գազային պաշտպանություն։

## Գրականություն
* Федосеев А․ М․, Релейная защита электрических систем, М․, 1976
* Чернобровов Н․ В,, Релейная защита, 5 изд․, перераб․, М․, 1974․

Կատեգորիա:Ռելե
Օլգա Բրուսնիկինա

**Օլգա Ալեքսանդրովնա Բրուսնիկինա** (, ), ռուս մարզուհի (սինխրոն լող), սպորտի վաստակավոր վարպետ։ Օլիմպիական խաղերի եռակի չեմպիոն (Սիդնեյ-2000՝ զույգ և խումբ, Աթենք-2004՝ խումբ), աշխարհի ու Եվրոպայի բազմակի չեմպիոն։ Երկար ժամանակ հանդես է եկել Մարիա Կիսելյովայի հետ։

## Կենսագրություն
Օլգա Բրուսնիկինան ծնվել է 1978 թվականի նոյեմբերի 9-ին Մոսկվայում։ Սոնխրոն լողով սկսել է աբաղվել 14 տարեկան հասակում, իսկ 1993 թվականին դարձել է աշխարհի պատանեկան առաջնության հաղթող։ Ավարտել է Ռուսաստանի ֆիզիկական կուլտուրայի պետական համալսարանը։ Հանդես է եկել «Դինամո» ակումբում։ Աշխարհի չեմպիոն է դարձել 1998 (խումբ և զույգ), 2001 (անհատական) և 2003 (խումբ) թվականներին։ Օլիմպիական խաղերի ոսկե մեդալների է արժանացել 2000 (զույգ, խումբ) և 2004 (խումբ) թվականներին։

2001 թվականին Բրուսնիկինան պարգևատրվել է Պատվո շքանշանով։ Մարզական կարիերան ավարտել է 2004 թվականին։

2009 թվականին Բրուսնիկինան ընդգրկվել է Համաշխարհային լողի փառքի սրահում։

2006 թվականի հուլիսի 14ին Օլգա Բրուսնիկինան որդի է ունեցել, որին կոչել է Իլյա։

Ներկայում Օլգա Բրուսնիկինան Ռուսաստանի Դաշնության նախագահին կից ֆիզկուլտուրայի ու սպորտի հարցերով խորհրդի անդամ է, ինչպես նաև Ռուսաստանի Օլիմպիական կոմիտեի գործադիր կոմիտեի անդամ։ Օլգա Բրուսնիկինան նաև Ռուսաստանի Օլիմպիական կոմիտեին կից Մարզիկների հանձնաժողովի նախագահն է։ 2009 թվականի ամռանը Օլգա Բրուսնիկինան իր ուժերն է փորձել որպես սինխրոն լողի մրցությունների դատավոր։

Օլգա Բրուսնիկինան ունի զինվորական կոչում. նա Դաշնային սահմանապահ ծառայության կապիտան է։

## Պարգևներ
2001 թվականի ապրիլի 19-ին Օլգա Բրուսնիկինան պարգևատրվել է Ռուսաստանի Դաշնության Պատվո շքանշանով *ֆիզկուլտուրայի ու սպորտի զարգացման գործում ունեցած մեծ ներդրման, 2000 թվականին Սիդնեյում XXVII Օլիմպիական խաղերի ժամանակ ունեցած մարզական մեծ նվաճումների համար*։

## Ծանոթագրություններ

## Արտաքին հղումներ

* Էջը databaseOlympics.com կայքում 
* Брусникина на сайте «Спортивная Россия» 
* Интервью с Ольгой Брусникиной и Марией Киселёвой в «Спорт-Экспрессе» от 28 октября 2003 года
* Интервью с Ольгой Брусникиной на сайте Всероссийской федерации плавания в феврале 2007 года 

Կատեգորիա:Ռուս լողորդներ
Կատեգորիա:Ռուս օլիմպիական չեմպիոններ‎
Կատեգորիա:2004 թվականի Ամառային օլիմպիական խաղերի չեմպիոններ
Կատեգորիա:2000 թվականի Ամառային օլիմպիական խաղերի չեմպիոններ
Կատեգորիա:Պատվո շքանշանի ասպետներ (Ռուսաստան)
Սորժա

**Սորժա** (), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Աքս լը Թերմ կանտոնի կազմի մեջ։ Հանդիսանում է Ֆուա շրջանը։

Համայնքի INSEE կոդ՝ 09298։

## Բնակչություն
Համայնքի բնակչությունը 2008 թվականին կազմում էր 96 մարդ։

## Տնտեսություն
2007 թվականի տվյալներով 61 աշխատունակ տարիքի մարդկանցից (15-64 տարեկան) 45-ը տնտեսապես ակտիվ էին, 16-ը անգործունակ (ակտիվության ցուցանիշը 73,8 %, 1999 թվականին եղել է՝ 71,4 %)։ 45 աշխատունակ բնակիչներից 44-ը աշխատում էին (24 տղամարդ և 20 կին), անաշխատանք էր 1-ը (տղամարդ)։ 16 անգործունակ մարդկանցից 5-ը աշակերտներ կամ ուսանողներ են, 7-ը թոշակառու, 4-ը անաշխատունակ էին այլ պատճառներով։

## Ծանոթագրություններ

## Տես նաև
* Ֆրանսիայի շրջանների ցանկ

## Արտաքին հղումներ
* 
* 

Կատեգորիա:Ֆրանսիայի համայնքներ
Սառա Նազարբաևա

**Սառա Ալպիսովնա Նազարբաևա** (, ծնվ․ փետրվարի 12, 1941, գ․ Կիզիլժար, Կարագանդայի մարզ, Ղազախական ԽՍՀ, ԽՍՀՄ), Ղազախստանի առաջին նախագահ Նուրսուլթան Նազարբաևի կինը։

## Կենսագրություն
Սառա Նազարբաևը ծնվել է 1941 թվականի փետրվարի 12-ին Կարագանդայի մարզի Կիզիլժար գյուղում։

1962 թվականին ամուսնացել է Նուրսուլթան Նազարբաևի հետ։ Ունեն 3 դուստր (Դարիգա, ծնվ․ 1963, Դինարա, ծնվ․ 1967, Ալիյա, ծնվ․ 1980), 3 թոռ (Նուրալի, ծնվ․ 1985, Ալթայ, ծնվ․ 1990, Այսուլթան, ծնվ․ 1990), 3 թոռնուհի (Վեներա, ծնվ․ 2000, Դենիզա, ծնվ․ 2004․, Թիարա, ծնվ․ 2007) և 1 ծոռնուհի (Ալան, ծնվ․ 2005)։

1992 թվականի փետրվարից եղել է «Բոբեկ» մանկական հանրապետական բարեգործական հիմնադրամի հիմնադիրն ու նախագահը։

1994 թվականի հուլիսից եղել է «Ղազախստանի SOS մանկական գյուղեր» (Ավստրիական «Քինդերդորֆ Ինթերնեյշնլ» հիմնադրամի մասնաճյուղ) հիմնադրամի նախագահը։

1999 թվականի մարտից դարձել է «Դեմոգրաֆիա» բարեգործական հիմնադրամի հոգաբարձուների խորհրդի նախագահ։

Հեղինակ է բարոյա-հոգևոր արժեքների վերականգնմանն ուղղված կրթական ծրագրի, որը կոչվում է «Ինքնաճանաչում»։ Նրա գլխավոր նպատակն է վերականգնել համամարդկային արժեքները, երեխաներին սովորեցնել ապրել ներդաշնակ ինքն իր և շրջապատող միջավայրի հետ։

## Գրքեր
Սառա Նազարբաևան առողջ ապրելակերպին նվիրված մի շարք գրքերի հեղինակ է․
* Սովորողների առողջության ամրապնդման և զարգացման մանկավարժական խնդիրները, նրանց բարոյական դաստիարակությունը Պորֆիրի Իվանովի «Մանկիկ» համակարգի կիրառմաբ (1999)
* Մարդու առողջությունը և Պ․ Կ․ Իվանովի «Մանկիկ» համակարգը (1999, համահեղինակությամբ)
* Ճանապարհ դեպի քեզ։ Պորֆիրի Իվանովի տեսությունը որպես առողջ անձնավորություն դաստիարակելու մեթոդ (1999)
* Կյանքի էթիկա (2001)
* Սիրով (2001)
* «Ինքնաճանաչում» (2009)։ Դասագիրք Ղազախստանում նույնանուն ուսումնական նոր առարկայի համար։

## Պարգևներ
* Բարեկամության առաջին աստիճանի շքանշան (Ղազախստան) (դեկտեմբեր, 2001),
* Չինգիզ Այթմատովի անվան ոսկե մեդալ (նոյեմբեր, 2003) - *ինքնաճանաչման փիլիսոփայության և կարդալու մշակույթի բնագավառում ունեցած ներդրման համար*,
* ՅՈՒՆԻՍԵՖ մանկական ֆոնդի հուշամեդալ - (դեկտեմբեր, 2007),
* Իհսան Դոգրամաչիի անվան առողջապահության համաշխարհային կազմակերպության միջազգային մրցանակ,
* «SOS-Քինդերֆորդ» միջազգային հիմնադրամի ոսկե մեդալ (1999) - *որբ երեխաների խնդիրների լուծման գործում ունեցած ակնառու ձեռքբերումների համար*,
* «Unity» միջազգային մրցանակ,
* «Կուրմանջան Դատկա» մրցանակ - *առողջապահության ոլորտում ունեցած բեղմնավոր գործունեության համար*,
* Ղազախստանի Հանրապետության կրթության պատվավոր գործիչ,
* «Փոխադարձ բարեկամության աստղեր» միջպետական մրցանակի դափնեկիր,
* Փառքի և պատվի շքանշան (Ռուսական ուղղափառ եկեղեցի, 2011),
* Սուրբ իշխանուհի Օլգայի անվան 1-ին աստիճանի շքանշան (Ռուս ուղղափառ եկեղեցի, 2016)։

## Փաստեր
* Ընդգրկվել է 16 կանանց ցուցակում - աշխարհի ամենաբռնակալ լիդերների կանայք ըստ ամերիկական Business Insider լրատվական պորտալի։

## Ծանոթագրություններ

## Արտաքին հղումներ
* Ով ով է Ղազախստանում, 2007-2008 (Դանիյար Աշիմբաև) 
* «Համագործակցության աստղեր» մրցանակի 2010 թվականի դափնեկիրների մասին ինֆորմացիա МФГС կայքում
Լիզա Մեյտներ

**Լիզա Մեյտներ** (**Մայտներ**, , ), ավստրիացի ֆիզիկոս և ռադիոքիմիկոս։ Հետազոտություններ է կատարել միջուկային ֆիզիկայի, միջուկային քիմիայի և ռադիոքիմիայի ոլորտներում։

## Կենսագրություն
Լիզա Մեյտները ծնվել է Վիեննայում, հրեական ընտանիքի ութ երեխաներից երրորդն էր, նրա հայրը՝ Ֆիլիպ Մեյտները, 19-րդ դարի վերջին հայտնի շախմատիստ էր։ Ինչպես այդ ժամանակ գիտությամբ հետաքրքրվող շատ երիտասարդ կանանց հետ էր պատահում, ընտանիքը դեմ էր, որ նա սովորի համալսարանում, միայն թե Մեյտները հասավ իր ուզածին և 1901 թվականին ընդունվեց Վիեննայի համալսարան, որտեղ սկսեց սովորել ֆիզիկա Լյուդվիգ Բոլցմանի և Ֆրանց Էքսների ղեկավարությամբ։ 1905 թվականին նա համալսարանի կանանց մեջ առաջինն էր, որ ֆիզիկայի ոլորտում ստացավ *PhD* աստիճան։ Դրանից հետո Մեյտները գնաց Բեռլինի Կայզեր Վիլհելմի գիտական միություն, որպեսզի Մաքս Պլանկի գլխավորությամբ սովորի քիմիա և աշխատի Օտտո Հանի հետ։ Կիրառելով ֆիզիկայի իր գիտելիքները և Հանի՝ քիմիայի իմացությունը՝ նրանք աշխատակցեցին 30 տարի։

1908 թվականին կնքվել է՝ ընդունելով լյութերականություն։

1917 թվականին Հանը և Մեյտները հայտնագործել է պրոտակտինիումի առաջին երկարակյաց իզոտոպը։

1923 թվականին Լիզա Մեյտները հայտնագործել է էլեկտրոնների ազատ արժեքների լրացման երևույթը, որն ստացել է Օժեի երևույթ անվանումը՝ ի պատիվ հետազոտող Պիեռ Վիկտոր Օժեի, որը անկախ Մեյտներից հայտնագործել է դա 1925 թվականին։

1926 թվականին Մեյտները դարձել է Բեռլինի համալսարանի պրոֆեսոր։ Նա Գերմանիայի առաջին կինն է, որ գիտության մեջ հասել է նման բարձունքի։

## Ծանոթագրություններ

## Գրականություն

* 
*  Contemporaneous review of Ruth Lewin Sime's biography of Meitner.
*Hahn, Otto (1966). *A Scientific Autobiography*. Preface by Glenn T. Seaborg. Charles Scribner's sons, New York, 1966. English edition (1967)։ McGibbon & Kee, London.
*Hahn, Otto (1970). *My Life*. Preface by Sir James Chadwick. Macdonald, London. American edition (1970)։ Herder and Herder, New York.
* 
* 
* 
* 
* 
* 
*  Sime's article is the 24th publication in the series *History of the Kaiser Wilhelm Institute under National Socialism*.
* 
* 
*
*
*

## Արտաքին հղումներ
* "Lise Meitner", "Contributions of 20th-Century Women to Physics" (CWP), University of California, Los Angeles
* Annotated bibliography for Lise Meitner from the Alsos Digital Library for Nuclear Issues 
* Wired.com: "February 11, 1939: Lise Meitner, 'Our Madame Curie'"
* "Lise Meitner," B. Weintraub, Chemistry in Israel, no. 21, May 2006, p. 35.
* Լիզա Մեյտներին նվիրված կայք 
* 
* Լիզա Մեյտներ
* Լիզա Մեյտներ 
* URSS Физики продолжают шутить. Изд.6. М.:, 2011, с. 89 

Կատեգորիա:20-րդ դարի ֆիզիկոսներ
Կատեգորիա:ԱՄՆ-ի գիտությունների ազգային ակադեմիայի անդամներ
Կատեգորիա:Անձինք նամականիշերի վրա
Կատեգորիա:Ավստրիական «Գիտության և արվեստի համար» պատվո խաչի ասպետներ
Կատեգորիա:Ավստրիացի ակադեմիկոսներ
Կատեգորիա:Ավստրիացի գիտնականներ
Կատեգորիա:Ավստրիացի կին ֆիզիկոսներ
Կատեգորիա:Ավստրիացի քիմիկոսներ
Կատեգորիա:Ավստրիացի ֆիզիկոսներ
Կատեգորիա:Լոնդոնի թագավորական միության արտասահմանյան անդամներ
Կատեգորիա:Հումբոլդտի համալսարանի շրջանավարտներ
Կատեգորիա:Շվեդ կին ֆիզիկոսներ
Կատեգորիա:Շվեդիայի գիտությունների թագավորական ակադեմիայի անդամներ
Կատեգորիա:Վիեննայի համալսարանի շրջանավարտներ
Օլեկսա Գուրեև

**Օլեկսա Գուրեև** (, ), ուկրաինացի գրող։

## Կենսագրություն
Օլեկսա Գուրեևը ծնվել է 1913 թվականին Դնեպրոպետրովսկի մարզի Կրիվոյ Ռոգ քաղաքում, քարտաշ-բանվորի ընտանիքում։ Ավարտել է Կիևի Մաքսիմ Գորկու անվան մանկավարժական ինստիտուտը։ Հայրենական պատերազմի տարիներին աշխատել է Տարաս Շևչենկոյի անվան ռադիոկայանում որպես պարտիզանական լուրերի խմբագիր։ Եղել է ԽՄԿԿ անդամ։

## Ստեղծագործություններ
Գուրեևը շուրջ տասը վեպերի, վիպակների հեղինակ է։

**Վեպեր**
* «Մեր երիտասարդությունը», 1949 
* «Կյանքը ընթանում է», 1954 
* «Ընկերները չեն դավաճանում», 1959 
* «Օրը և ողջ կյանքը», 1963 
**Վիպակներ**
* «Դաշնամուրն ու հերձադանակը»
* «Աշնանային ծաղիկներ», 1966 
* «Ստեղծագործություն», 1968

## Ծանոթագրություններ

## Արտաքին հղումներ
* Ուկրաինական խորհրդային հանրագիտարան

Կատեգորիա:Ուկրաինացի գրողներ
Կատեգորիա:1913 ծնունդներ
Կատեգորիա:Հոկտեմբերի 25 ծնունդներ
Կատեգորիա:Խորհրդային գրողներ
Կատեգորիա:Խորհրդային բանաստեղծներ
Կատեգորիա:ԽՄԿԿ անդամներ
Կատեգորիա:Մաքսիմ Գորկու անվան գրականության ինստիտուտի շրջանավարտներ
Կատեգորիա:Բանաստեղծներ այբբենական կարգով
Զբոսաշրջությունը Չեռնոգորիայում

մինի|աջից|200px|Սուրբ Ստեփան հյուրանոց
մինի|աջից|500px|Կոտորյան խորշ
մինի|աջից|200px|Պերաստ
**Զբոսաշրջությունը Չեռնոգորիայում** համարվում է երկրի տնտեսության առաջավոր ճյուղերից մեկը և արագորեն զարգացում է ապրում։ Այսպես, 2009 թվականին շահույթը, որ ստացվել է զբոսաշրջությունից, աճել է 39 %-ով՝ ի տարբերություն 2007 թվականի տվյալների՝ կազմելով 457 միլիոն եվրո (2007 թվականի դրությամբ) ընդդեմ 569 միլիոն եվրոյի (2009 թվականի դրությամբ)։
Ադրիատիկ ափամերձ տարածքները կազմում են 295 կիլոմետր, որոնցից 72 կիլոմետրը լողափեր են։

## Պատմություն
Զբոսաշրջիկների շրջանում առավել հայտնի քաղաքները 2012 թվականի դրությամբ համարվում են.
* Բուդվա (692.000 զբոսաշրջիկ)
* Հերցեգ Նովի (229.000)
* Բար (156.000)
* Ուլցին (125.000)
* Կոտոր (56.000)
* Պոդգորիցա (53.000)

Կոտորի հին քաղաքը և Դուրմիտորի ազգային պարկը ներառված են ՅՈՒՆԵՍԿՕ-ի համաշխարհային ժառանգության ցանկում։

## Վիճակագրությունն ըստ տարիների

## Ծանոթագրություններ

## Արտաքին հղումներ
* Չեռնոգորիա 
* Հաստատուն զարգացման և զբոսաշրջության նախարարություն  
* Չեռնոգորիայի Ազգային վիճակագրական ծառայություն 

չ
Կատեգորիա:Չեռնոգորիայի տնտեսություն
Պյոտր Գուրինենկո

**Պետրո Վոլոդիմիրովիչ Գուրինենկո** (,  ), ուկրաինացի գրող։

## Կենսագրություն
Պյոտր Գուրինենկոն ծնվել է 1923 թվականին Կիևի մարզի Մալի Բուկրին գյուղում, գյուղացու ընտանիքում։ Ավարտել է Կիևի Տարաս Շևչենկոյի անվան համալսարանը։ Մասնակցել է Երկրորդ համաշխարհային պատերազմի Արևելյան ռազմաճակատի (*«[[Հայրենական մեծ պատերազմ (տերմին)|Հայրենական մեծ պատերազմ]]»*, 1941-1945) գործողություններին։ Պարգևատրվել է շքանշաններով ու մեդալներով։

Պատերազմից հետո զբաղվել է ուսուցչությամբ, աշխատել է թերթերի խմբագրություններում, եղել է Կիևի «Ռադյանսկի պիսմեննիկ» հրատարակչության արձակի բաժնի վարիչ, Ուկրաինայի գրողների միության Կիևի կազմակերպության վարչության քարտուղար։

## Ստեղծագործություններ
Առանձին հրատարակություններով լույս են տեսել պատմվածքների, վիպակների ժողովածուներ, վեպեր։
* «Կարմիր լեռը», 1958
* «Ուներ մայրը որդի», 1961
* «Ալպիական աստղածաղիկ», 1963
* «Երկօրյա լռություն», 1965
* «Սիրտն իր հիշողությունն ունի», 1970
* «Կյանքը մեկն է», 1974
Գուրինենկոյի սցենարով նկարահանվել է «Ծուղակում» (1967) ֆիլմը։

## Ծանոթագրություններ

## Արտաքին հղումներ
* УРЕ

Կատեգորիա:1923 ծնունդներ
Կատեգորիա:2010 մահեր
Կատեգորիա:«1941-1945 թթ. Հայրենական մեծ պատերազմում Գերմանիայի դեմ տարած հաղթանակի համար» մեդալակիրներ
Կատեգորիա:«Խիզախության համար» մեդալով պարգևատրվածներ (ԽՍՀՄ)
Կատեգորիա:Ապրիլի 30 մահեր
Կատեգորիա:Կարմիր աստղի շքանշանի ասպետներ
Կատեգորիա:Կիևի համալսարանի շրջանավարտներ
Կատեգորիա:Հայրենական մեծ պատերազմի մասնակիցներ
Կատեգորիա:Հայրենական պատերազմի 2-րդ աստիճանի շքանշանակիրներ
Կատեգորիա:Ուկրաինացի արձակագիրներ
Կատեգորիա:Ուկրաինացի գրողներ
Կատեգորիա:Սեպտեմբերի 25 ծնունդներ
Ալտենբուրգի աբբայություն

**Ալտենբուրգի աբբայություն** (), բենեդիկտյան վանք Ալտենբուրգ կոմունայում՝ Կրեմս ան դեր Դոնաու քաղաքից 30կմ հյուսիս։

## Պատմություն
150px|մինի|ձախից|Աբբայության ինտերիեր
Վանքը հիմնվել է 1144 թվականին, սակայն հետագայում մի քանի անգամ ավերվել է տարբեր պատերազմներից։ Առաջին հարձակումը կատարվել է 1251 թվականին։ 14-րդ դարում վանքը տուժել է ղփչաղների հարձակումից, իսկ 1427-1430 թվականներին՝ Հուսյան հեղափոխական շարժումից։ Աբբայության վրա հետագայում հարձակումներ են կատարել Բոհեմիայի, Մորավիայի և Հունգարիայի զորքերը 1448 թվականին, Թուրքիայի զորքերը՝ 1552 թվականին։ 1645 թվականին աբբայությունը խիստ ավերվել է շվեդների կողմից։

Երեսնամյա պատերազմից հետո վանքը զարգացում է ապրել, սակայն 1793-1794 թվականներին արգելվել է նոր վանականներ ընդունել։ Ի տարբերություն շատ այլ վանքերի՝ Ալտենբուրգի աբբայությունը պահպանվել է։ 1848 թվականի հեղափոխության ժամանակ վանքը թալանվել է։

1938 թվականին աբբան մերժել է դրոշին սվաստիկայի պատկեր ներմուծելը, որի հետևանքով աբբայությունը փակվել է, իսկ նրա տարածքում տեղակայվել են նացիստական Գերմանիայի զորքերը։ Միայն խորհրդային զորքերի կողմից Ավստրիան ազատագրելուց հետո՝ 1945 թվականին, աբբայությունը սկսել է վերականգնվել (վերականգնումը ավարտվել է 1960-ական թվականներին)։

## Կառույցներ
Ալտենբուրգի աբբայությունը մի շարք կառույցների համալիր է՝ հիմնականում բարոկկո ոճով. ինտերիերում կան նաև ռոկոկոյի տարրեր։ Նախնական շրջանում եղել են ռոմանական արվեստի ոճով շինություններ։

Աբբայության վանքը նվիրված է Սուրբ Լամբերտին, ունի օվալաձև տեսք։ Վերակառուցվել է 1730-ական թվականներին։ Հրդեհից տուժած աշտարակը վերականգնվել է 1820 թվականին։

Աբբայությունը հայտնի է իր գրադարանով, որը կառուցվել է 1740 թվականին բարոկկո ոճով։ Գրադարանի սրահը եռահարկ է, ունի 48մ երկարություն։ Գրադարանի տակ կա մեծ կրիպտե՝ զարդարված ֆրեսկոներով։

Բակում կա շատրվան։ Վանքը հայտնի է նաև իր այգիներով։

## Պատկերասրահ

 Altenburg - Stift, Luftaufnahme (2).JPG|Ալտենբուրգի աբբայություն
 Stift Altenburg Garten.jpg|Ալտենբուրգի աբբայության տեսարան
 Altenburg - Großer Stiftshof mit Marmortrakt.JPG|Աբբայության բակը
 Benediktinerstift Altenburg-DSC 3064w.jpg|Աբբայության մուտքը
 Stift Altenburg Kirche Orgel 01.JPG|Երգեհոն Ալտենբուրգի աբբայության վանքում
 Stift Altenburg Bibliothek 03.JPG|Աբբայության գրադարանը


## Ծանոթագրություններ

## Արտաքին հղումներ
* Ալտենբուրգի աբբայության կայք

Կատեգորիա:Ավստրիայի ճարտարապետություն
Սեբաստիան Քրիստոֆորո

**Սեբաստիան Քրիստոֆորո** (, օգոստոսի 23, 1993, Մոնտեվիդեո), ուրուգվայցի ֆուտբոլիստ, կիսապաշտպան։ Հանդես է գալիս իսպանական «Սևիլյայում»։

## Ակումբային կարիերա
### «Պենիարոլ»
Քրիստաֆորոն «*Պենիարոլ*»-ի սան է։ Սեբաստիանը սկսել է թիմի հիմնական կազմում հանդես գալ սկսած 2010/11 մրցաշրջանից։ Ուրուգվայի առաջնությունում Սեբաստիանը իր դեբյուտը նշել է 2011 թվականի մայիսի 29-ին՝ «Սենտրալ Էսպանիոլի» դեմ խաղում։ Հաջորդ մրցաշրջանում թիմն ունենում է նոր գլխավոր մարզիչ, ով կիսապաշտպանին սկսում է ավելի շատ ընդգրկել հիմնական կազմում։

Արգենտինական ակումբի կազմում նա իր առաջին գոլը խփել է 2012 թվականի մարտի 1-ին կայացած՝ «Բելիա Բիստայի» դեմ խաղում։

### «Սևիլյա»
2013 թվականի ամռանը Քրիստոֆորոն տեղափոխվել է իսպանական «Սևիլյա»։ Տրանսֆերն արժեցել է 2.3 միլիոն եվրո։ Լա Լիգայում իր դեբյուտը Սեբաստիանը նշել է 2013 թվականի սեպտեմբերի 14-ին կայացած «Բարսելոնայի» դեմ խաղում։

## Միջազգային կարիերա
2012 թվականի դեկտեմբերին նա Արգենտինայի երիտասարդական հավաքականի կազմում մասնակցել է Հարավային Ամերիկայի գավաթի խաղարկությանը։ Նա մասնակցել է՝ Բրազիլիայի, Էկվադորի, Վենեսուելայի և Կոլումբիայի դեմ խաղերին։

## Ձեռքբերումներ
* Լիբերտադորեսի փոխգավաթակիր - 2011
* ՈՒԵՖԱ Եվրոպայի լիգայի գավաթակիր - 2014
* Աշխարհի առաջնության փոխչեմպիոն (Մ20) - 2013

## Ծանոթագրություններ

## Արտաքին հղումներ
* Պրոֆիլը soccerway.com կայքում
* Պրոֆիլը transfermarkt.it կայքում

Կատեգորիա:Իտալիայի լեգեոներ ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Սևիլյայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Ֆիորենտինայի ֆուտբոլիստներ
Գեզա Անդա

**Գեզա Անդա** (, ), հունգարացի դաշնակահար։

## Կենսագրություն
Սովորել է Ֆերենց Լիստի երաժշտական ակադեմիայում՝ Էռնեստ ֆոն Դոնանիի և Զոլտանա Կոդայի մոտ։ 1939 թվականին՝ ավարտելուց հետո, առաջին անգամ հանդես է եկել Բուդապեշտում Բրամսի Երկրորդ կոնցերտով։ Ուսումը շարունակել է Բեռլինում։

1943 թվականին գնացել է Շվեյցարիա, որտեղ մնացել է մինչև կյանքի վերջ (1954 թվականին ստացել է Շվեյցարիայի քաղաքացիություն)։ 1951 թվականին մասնակցել է Զալցբուրգի փառատոնին։ 1959-1968 թվականներին Լյուցերնի կոնսերվատորիայում դաշնամուրի դասեր է տվել։ 1969 թվականից կուրսեր է անցկացնում Ցյուրիխում։

Կենդանության օրոք բացառիկ ճանաչում է ունեցել։ Հյուրախաղեր է ունեցել Եվրոպայում, Հյուսիսային և Հարավային Ամերիկաներում, Ավստրալիայում։ 1953-1958 թվականներին Կլարա Հասկիլի հետ դաշնամուրային դուետով է հանդես եկել։

Վիլհելմ Ֆուրտվենգլերը նրան անվանել է «ստեղնաշարի աշուղ»։ Հատկապես գնահատվել են Մոցարտի (նա կատարել է նրա բոլոր 27 դաշնամուրային կոնցերտները), Շումանի, Բրամսի, Բարտոկի ստեղծագործությունների նրա մեկնաբանությունները։

Հաճախ հանդես է եկել նաև որպես դիրիժոր։

## Ծանոթագրություններ

## Արտաքին հղումներ
* 
* 
* 

Կատեգորիա:Արվեստի և գրականության ֆրանսիական շքանշանի ասպետներ
Կատեգորիա:Հունգարացի դաշնակահարներ
Կատեգորիա:Հունգարացի դիրիժորներ
Կատեգորիա:Հունգարացի կոմպոզիտորներ
Վուդստոք (փառատոն)

**Վուդստոքի փառատոն** ('The Woodstock Festival') կամ պարզապես **Վուդստոք**, երաժշտական փառատոն, որը, սկսվելով 1969 թ.-ի օգոստոսի 15-ին, տևել է 4 օր՝ մինչև օգոստոսի 18-ը։ Փառատոնն անցկացվել է ԱՄՆ-ի Նյու-Յորք նահանգի Բետել տեղանքում՝ Վուդստոքից 40 մղոն հարավ-արևմուտք՝ Ուոլլկիլ փոքրիկ քաղաքում։

Վուդստոքի փառատոնը համարվում է մինչև օրս անցկացված փառատոններից մեծագույնը։ Փառատոնին մասնակցած երաժշտասերների թիվը հասնում էր 500 հազարի, որից շուրջ 1500-ը լրագրողներ էին։

Փառատոնը խորհրդանշում է հիպիների ժամանակաշրջանի ավարտը և սեքսուալ հեղափոխության սկիզբը։

### Փառատոնի անվանում
Փառատոնը նախապես ծրագրվել էր անցկացնել Նյու-Յորք նահանգի Օլստեր տեղանքի Վուդստոք քաղաքում, սակայն այնտեղ փառատոնը անցկացնելու հարմար տարածք չգտնվեց, ուստի ստիպված եղան այն անցկացնել Ուոլլկիլում։

Միջոցառումը գրեթե ձախողվում էր, երբ ոմն Սեմ Յասգուր համոզեց հորը՝ Մաքսին՝ փառատոնը կազմակերպի Սալլիվան կոմսությունում գտնվող դաշտում, որը պատկանում էր ինչ-որ ֆերմերի։ Չնայած տեղանքը Վուդստոքից 40 մղոն հարավ-արևմուտք էր, ի սկզբանե որոշված վայրի հանկարծակի փոփոխությունը չխանգարեց միջոցառումն անվանել հենց 《Վուդստոք》։

### Ազդեցություն երաժշտության ասպարեզում
Վուդստոքը ոչ միայն ամենամեծ և ամենահայտնի փառատոներից է, այլև հանդիսանում է մի ամբողջ սերունդի երազանքների ավարտի խորհրդանիշ։
Փառատոնին ներկա հանդիսականների թիվը գերազանցում էր 500 հազարը։

Փառատոնին մասնակցած հանդիսատեսի կեսը առանց տոմսի էր։ Փառատոնի ժամանակ 3 մարդ է մահանում. մեկը՝ հերոինի չարաշահումից, մյուսը ընկնում է տրակտորի տակ, իսկ երրորդը՝ բարձր շինությունից։ 
Վուդստոքում հանդես եկած երաժիշտները հետագայում վերածվեցին լեգենդների, իսկ փառատոնում նրանց կատարումները համարվում են ռոք երաժշտության գոհարներ, որոնք մինչ օրս շողշողում են կուրացուցիչ փայլով։

1970 թ.-ին թողարկվում է փաստավավերագրական ֆիլմ՝ նվիրված փառատոնին, որը կոչվում է «Վուդստոք։ Խաղաղության և երաժշտության երեք օր» (անգ.` "3 Days of Peace & Music")։ Այն 1971 թ.-ին արժանանում է «Oսկար» մրցանակի։
Հետագայում կազմակերպվում են Վուդստոք 79, Վուդստոք 89, Վուդստոք 94 (25 - ամյակի կապակցությամբ) և Վուդստոք 99 փառատոնները։
2009 թ.-ին պետք է տեղի ունենար հերթական փառատոնը, սակայն ֆինանսական որոշ դժվարություների հետևանքով այդպես էլ չկայացավ

### Փառատոնին մասնակից երաժիշտների ցանկ
Ահա այն երաժիշտների ցանկը, ովքեր հանդես են եկել Վուդստոքի պատմական փառատոնում։
# Joan Baez
# Arlo Guthrie
# Tim Hardin
# Incredible String Band
# Ravi Shankar
# Richie Havens
# Sly and the Family Stone
# Bert Sommer
# Sweetwater
# Quill
# Canned Heat
# Creedence Clearwater Revival
# Jefferson Airplane
# The Who
# Grateful Dead
# Keef Hartley Band
# Blood, Sweat and Tears
# Crosby, Stills & Nash (&Young)
# Santana
# The Band
# Ten Years After
# Johnny Winter
# Jimi Hendrix
# Janis Joplin
# Joe Cocker
# Mountain
# Melanie
# Sha-Na-Na
# John Sebastian
# Country Joe and the Fish
# Paul Butterfield Blues Band

Կատեգորիա:Փառատոներ
Եվգենի Գուցալո

**Եվգենի Գուցալո** (, ), ուկրաինացի գրող, լրագրող, բանաստեղծ, սցենարիստ։

## Կենսագրություն
Եվգենի Գուցալոն ծնվել է Վիննիցայի մարզի Ստարի Ժիվոտով գյուղում, գյուղական ուսուցչի ընտանիքում։ 1959 թվականին ավարտել է Նեժինի Ն. Վ. Գոգոլի անվան մանկավարժական ինստիտուտը։ Աշխատել է շրջանային, մարզային և հանրապետական թերթերում, եղել է «Ռադյանսկի պիսմեննիկ» հրատարակչության խմբագիր։

## Ստեղծագործություններ
Պատմվածքների առաջին գիրքը լույս է տեսել 1962 թվականին։ Հրատարակել է նաև գրքեր մանուկների համար։

**Պատմվածներ, վիպակներ**
* «Աշնանային այգու խնձորները», 1964
* «Մետաքսե կանաչ գլխաշորը», 1966
* «Սամիթի բույրը», 1969
* «Օգոստոս, սիրո պոռթկում», 1970
* «Ուրախության կանխազգացում», 1973
* «Բերեժանյան դիմանկարներ», 1975

## Պարգևներ, մրցանակներ
* ՈւԽՍՀ Տարաս Շևչենկոյի անվան պետական մրցանակ (1985)

## Ծանոթագրություններ

## Արտաքին հղումներ
* Биография в Архиве фантастики

Կատեգորիա:Ուկրաինացի գրողներ
Կատեգորիա:20-րդ դարի բանաստեղծներ
Կատեգորիա:Խորհրդային գրողներ
Կատեգորիա:Խորհրդային լրագրողներ
Կատեգորիա:Ուկրաինացի սցենարիստներ
Կատեգորիա:Ուկրաինացի մանկագիրներ
Կատեգորիա:Խորհրդային հրապարակախոսներ
Կատեգորիա:Խորհրդային վիպասաններ
Կատեգորիա:ԽՍՀՄ գրողների միության անդամներ
Կատեգորիա:20-րդ դարի տղամարդ գրողներ
Կատեգորիա:20-րդ դարի լրագրողներ
Կատեգորիա:20-րդ դարի պատմվածքագիրներ
Կատեգորիա:Ուկրաինացի լրագրողներ
Կատեգորիա:Ուկրաինացի բանաստեղծներ
Կատեգորիա:Անտոնովիչների մրցանակի հաղթողներ
Կատեգորիա:Ուկրաինացի արձակագիրներ
Դենիզլի

**Դենիզլի** (), քաղաք Թուրքիայի հարավարևմտյան մասում, Դենիզլիի մարզի վարչական կենտրոն։ Բնակչությունը 498 643 մարդ է (2004 թ-ի մարդահամարի տվյալներով)։

1912 թ-ին քաղաքի բնակչությունը կազմում էր. թուրքեր՝ 33 316 մարդ, հույներ՝ 3580 մարդ, հայեր՝ 1897 մարդ։

## Տեսարժան վայրեր
Դենիզլիից ոչ հեռու գտնվում են՝
* Փամուքքալե — տաք աղբյուրներ և ունիկալ կալցիումային նստվածքներ,
* Հիերապոլիս — անտիկ քաղաքի ավերակներ,
* Լաոդիկիա — Փռյուգիայի մայրաքաղաքի ավերակներ
* Կոլոսսի — անտիկ քաղաքի ավերակներ։

## Տնտեսություն
Քաղաքը հայտնի է իր տեքստիլ գործվածքներով և խալեգործությամբ։ Քաղաքի եկամուտների զգալի մասը գալիս է տուրիզմից։

## Սպորտ
Քաղաքը ունի իր ֆուտբոլային ակումբը՝ «Դենիզլիսպորը», որը մասնակցում է Թուրքիայի պրեմիեր լիգային։

## Քույր քաղաքներ
*  Մուշ, Թուրքիա
*  Բուրսա, Թուրքիա
*  Եվդոկիա, Թուրքիա
*  Ամասիա, Թուրքիա
*  Ալմելո, Նիդեռլանդներ
*  Պավլոդար, Ղազախստան
*  Բրէիլա, Ռումինիա
*  Սամարա, Ռուսաստան
*  Հռոդոս, Հունաստան
*  Բեցդորֆ, Գերմանիա
*  Մոգիլյով, Բելառուս
*  Լարիսա, Հունաստան
*  Թբիլիսի, Վրաստան
*  Մուան, Հարավային Կորեա
*  Դամասկոս, Սիրիա

## Ծանոթագրություններ

Կատեգորիա:Թուրքիայի քաղաքներ
Կատեգորիա:Դենիզլիի մարզ
Լիտվայի թատերական և երաժշտական ակադեմիա

**Լիտվայի թատերական և երաժշտական ակադեմիա** (), բարձրագույն երաժշտական և թատերական ուսումնական հաստատություն, կոնսերվատորիա Լիտվայում։

## Պատմություն
Լիտվայի առաջին կոնսերվատորիան հիմնադրվել է Կաունասում 1933 թվականին՝ 1919 թվականին կոմպոզիտոր Յուոզաս Նաույալիսի կողմից ստեղծված երաժշտական դպրոցի կազմավորման արդյունքում։ Կաունասի կոնսերվատորիան ավելի քան մեկ տասնամյակ ղեկավարել են Յուոզաս Նաույալիսը և Վիկտորաս Վանայտիսը։ 1943 թվականին ռազմական գործողությունների հետ կապված կոնսերվատորիան փակվել է։ 1944 թվականին կոնսերվատորիան վերագործարկվել է, իսկ 1945 թվականին Վիլնյուսում հիմնադրվել է Վիլնյուսի կոնսերվատորիան։ 1949 թվականին այս երկու հաստատությունները միավորվել են որպես Լիտվայի պետական կոնսերվատորիա, որը գործել է Վիլնյուսում։ 1952 թվականին կոնսերվատորիայում բացվել է դերասանական բաժին։ 1989 թվականին բաժինը բացվել է Կաունասում։ 1992 թվականին կոնսերվատորիան վերանվանվել է **Լիտվայի երաժշտական ակադեմիա**, 2004 թվականին՝ **Լիտվայի թատերական և երաժշտական ակադեմիա**։ 2005 թվականի հունվարի 1-ի տվյալներով ակադեմիան ունեցել է 1167 ուսանող և 274 ուսուցիչ։
մինի|Ակադեմիայի բաժիններից մեկը գտնվում է Սլուշկո պալատում
Ակադեմիայում կարող են ուսանել հետևյալ մասնագիտությունները՝ 
* Երաժշտական արվեստի բակալավր
* Թատրոն (բակալավր)
* Մուլտիմեդիա արվեստ (բակալավր)
* Երաժշտական արվեստի մագիստրոս
* Թատրոն (մագիստրատուրա) 
* Մուլտիմեդիա արվեստ (մագիստրատուրա) 
* Երաժշտագիտություն (բակալավր)
* Էթնոերաժշտություն (բակալավր)
* Թատրոնի տեսություն և պատմություն (բակալավր)
* Երաժշտական կատարողական արվեստ, կոմպոզիտորներ, դիրիժորներ (հետբուհական, 2 տարի)

## Համագործակցություն
Լիտվայի թատերական և երաժշտական ակադեմիան Եվրոպայում երկկողմ համաձայնագրեր ունի 72 գործընկեր հաստատությունների հետ Սոկրատես ծրագրի շրջանակներում։ Երկկողմ կամ բազմակողմ համաձայնագրեր են կնքվել նաև Բելառուսի պետական երաժշտական ակադեմիայի, Մոսկվայի Չայկովսկու անվան կոնսերվատորիայի և նրա սլավոնական ավանդական երաժշտական դպրոցի, Սանկտ Պետերբուրգի Ռիմսկի-Կորսակովի անվան պետական կոնսերվատորիայի և Կանզասի համալսարանի հետ։

## Ծանոթագրություններ

## Արտաքին հղումներ

* Պաշտոնական կայքը 

Կատեգորիա:Լիտվայի համալսարաններ
Սուե Ռոգալ

**Սուե Ռոգալ** (), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Ուսթ կանտոնի կազմի մեջ։ Հանդիսանում է Սեն Ժիրոն շրջանը։

Համայնքի INSEE կոդ՝ 09299։

## Բնակչություն
Համայնքի բնակչությունը 2008 թվականին կազմում էր 375 մարդ։

## Տնտեսություն
2007 թվականի տվյալներով 207 աշխատունակ տարիքի մարդկանցից (15-64 տարեկան) 146-ը տնտեսապես ակտիվ էին, 61-ը անգործունակ (ակտիվության ցուցանիշը 70,5 %, 1999 թվականին եղել է՝ 63,8 %)։ 146 աշխատունակ բնակիչներից 132-ը աշխատում էին (71 տղամարդ և 61 կին), անաշխատանք էին 14-ը (8 տղամարդ և 6 կին)։ 61 անգործունակ մարդկանցից 17-ը աշակերտներ կամ ուսանողներ են, 21-ը թոշակառու, 23-ը անաշխատունակ էին այլ պատճառներով։

## Ծանոթագրություններ

## Տես նաև
* Ֆրանսիայի շրջանների ցանկ

## Արտաքին հղումներ
* 
* 

Կատեգորիա:Ֆրանսիայի համայնքներ
Սիյորա

**Սիյորա** (), համայնք Ֆրանսիայում՝ Միջին Պիրենեյան մարզի Արյեժ գավառում։ Մտնում է Լե Ֆոսա կանտոնի կազմի մեջ։ Համայնքի շրջանը Պամեն է։

Համայնքի INSEE կոդ՝ 09294։

## Բնակչություն
Համայնքի բնակչությունը 2008 թվականին կազմում էր 80 մարդ։

## Տնտեսություն
2007 թվականի տվյալներով 45 աշխատունակ տարիքի մարդկանցից (15-64 տարեկան) 35-ը տնտեսապես ակտիվ էին, 10-ը անգործունակ (ակտիվության ցուցանիշը 77,8 %, 1999 թվականին եղել է՝ 74,4 %)։ 35 աշխատունակ բնակիչներից 33-ը աշխատում էին (18 տղամարդ և 15 կին), անաշխատանք էին 2-ը (տղամարդ)։ 10 անգործունակ մարդկանցից 3-ը աշակերտներ կամ ուսանողներ են, 4-ը թոշակառու, 3-ը անաշխատունակ էին այլ պատճառներով։

## Ծանոթագրություններ

## Տես նաև
* Ֆրանսիայի շրջանների ցանկ

## Արտաքին հղումներ
* 
* 

Կատեգորիա:Ֆրանսիայի համայնքներ
Սյուզան (Արյեժի գավառ)

**Սյուզան** (), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Լա Բաստիդ դե Սերու կանտոնի կազմի մեջ։ Հանդիսանում է Ֆուա շրջանը։

Համայնքի INSEE կոդ՝ 09304։

## Բնակչություն
Համայնքի բնակչությունը 2008 թվականին կազմում էր 22 մարդ։

## Տնտեսություն
2007 թվականի տվյալներով 11 աշխատունակ տարիքի մարդկանցից (15-64 տարեկան) 8-ը տնտեսապես ակտիվ էին, 3-ը անգործունակ (ակտիվության ցուցանիշը 72,7 %, 1999 թվականին եղել է՝ 72,7 %)։ 8 աշխատունակ բնակիչներից 6-ը աշխատում էին (5 տղամարդ և 1 կին), անաշխատանք էին 2-ը (տղամարդ)։ 3 անգործունակ մարդկանցից 1-ը թոշակառու, 2-ը անաշխատունակ էին այլ պատճառներով։

## Ծանոթագրություններ

## Տես նաև
* Ֆրանսիայի շրջանների ցանկ

## Արտաքին հղումներ
* 
* 

Կատեգորիա:Ֆրանսիայի համայնքներ
Սյուկ է Սանտենակ

**Սյուկ է Սանտենակ** (), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Վիկդեսո կանտոնի կազմի մեջ։ Հանդիսանում է Ֆուա շրջանը։

Համայնքի INSEE կոդ՝ 09302։

## Բնակչություն
Համայնքի բնակչությունը 2008 թվականին կազմում էր 60 մարդ։

## Տնտեսություն
2007 թվականի տվյալներով 39 աշխատունակ տարիքի մարդկանցից (15-64 տարեկան) 24-ը տնտեսապես ակտիվ էին, 15-ը անգործունակ (ակտիվության ցուցանիշը 61,5 %, 1999 թվականին եղել է՝ 70,4 %)։ 24 աշխատունակ բնակիչներից 20-ը աշխատում էին (11 տղամարդ և 9 կին), անաշխատանք էին 4-ը (2 տղամարդ և 2 կին)։ 15 անգործունակ մարդկանցից 4-ը աշակերտներ կամ ուսանողներ են, 5-ը թոշակառու, 6-ը անաշխատունակ էին այլ պատճառներով։

## Ծանոթագրություններ

## Տես նաև
* Ֆրանսիայի շրջանների ցանկ

## Արտաքին հղումներ
* 
* 

Կատեգորիա:Ֆրանսիայի համայնքներ
Սյուրբա

**Սյուրբա** (), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Տարասկոն սյուր Արեժ կանտոնի կազմի մեջ։ Հանդիսանում է Ֆուա շրջանը։

Համայնքի INSEE կոդ՝ 09303։

## Բնակչություն
Համայնքի բնակչությունը 2008 թվականին կազմում էր 347 մարդ։

## Տնտեսություն
2007 թվականի տվյալներով 236 աշխատունակ տարիքի մարդկանցից (15-64 տարեկան) 161-ը տնտեսապես ակտիվ էին, 75-ը անգործունակ (ակտիվության ցուցանիշը 68,2 %, 1999 թվականին եղել է՝ 59,9 %)։ 161 աշխատունակ բնակիչներից 146-ը աշխատում էին (80 տղամարդ և 66 կին), անաշխատանք էին 15-ը (5 տղամարդ և 10 կին)։ 75 անգործունակ մարդկանցից 20-ը աշակերտներ կամ ուսանողներ են, 36-ը թոշակառու, 19-ը անաշխատունակ էին այլ պատճառներով։

## տեսարժան վայրեր
* Սուրբ Նիկողայոս ռոմանական եկեղեցի
* Ժամատուն (1676 թվական)
* Ֆլորակ դղյակ (XIV դար)
* Սեդուր լեռ (1043 մետր)

## Պատկերասրահ

Պատկեր:Surba eglise.jpg|Սուրբ Նիկողայոս ռոմանական եկեղեցի
Պատկեր:Surba - Le Sédour - 20060603.jpg|Սեդուր լեռ


## Ծանոթագրություններ

## Տես նաև
* Ֆրանսիայի շրջանների ցանկ

## Արտաքին հղումներ
* 
* 

Կատեգորիա:Ֆրանսիայի համայնքներ
Տաբր

**Տաբր** (), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Միրպուա կանտոնի կազմի մեջ։ Հանդիսանում է Սեն Ժիրոն շրջանը։

Համայնքի INSEE կոդ՝ 09305։

## Բնակչություն
Համայնքի բնակչությունը 2008 թվականին կազմում էր 351 մարդ։

## Տնտեսություն
2007 թվականի տվյալներով 254 աշխատունակ տարիքի մարդկանցից (15-64 տարեկան) 167-ը տնտեսապես ակտիվ էին, 87-ը անգործունակ (ակտիվության ցուցանիշը 65,7 %, 1999 թվականին եղել է՝ 74,9 %)։ 167 աշխատունակ բնակիչներից 154-ը աշխատում էին (77 տղամարդ և 77 կին), անաշխատանք էին 13-ը (7 տղամարդ և 6 կին)։ 87 անգործունակ մարդկանցից 10-ը աշակերտներ կամ ուսանողներ են, 59-ը թոշակառու, 18-ը անաշխատունակ էին այլ պատճառներով։

## Ծանոթագրություններ

## Տես նաև
* Ֆրանսիայի շրջանների ցանկ

## Արտաքին հղումներ
* 
* 

Կատեգորիա:Ֆրանսիայի համայնքներ
Վոլգոգրադի ջրամբար

մինի
**Վոլգոգրադի ջրամբար** (), ջրամբար Ռուսաստանում, տեղակայված է Վոլգոգրադի ու Սարատովի մարզերի տարածքում։ Ստեղծվել է Վոլգայի Խորհրդային Միության Կոմկուսի 22-րդ համագումարի անվան հէկի (ներկայում՝ Վոլգայի հէկ) կողմից, որ 60 մետր բարձրություն ունեցող ամբարտակ է կառուցել Վոլգա գետի վրա։ Ջրամբարը լցվել է 1958-1961 թվականների ընթացքում։

Ջրամբարի մակերեսը կազմում է 3117 կմ², ծավալը՝ 31,5 կմ³: Երկարությունը կազմում է 540 կմ, ամենամեծ լայնությունը 17 կմ է, միջին լայնությունը՝ 5,8 կմ, իսկ միջին խորությունը՝ 10,1 մ։ Ջրամբարի առավելագույն խորությունը 41 մետր է, ափի գծի երկարությունը կազմում է 1 678 կմ։ Վոլգոգրադի ջրամբարը Վոլգայի վրա ստեղծված ամենամեծ ջրամբարներից մեկն է. իր զբաղեցրած տարածքով այն զիջում է միայն Կույբիշևի ու Ռիբինսկի ջրամբարներին։

Վոլգոգրադի ջրամբարն իրականացնում է հոսքի սեզոնային կարգավորում (տատանումների մակարդակը կազմում է մինչև 3 մ)։ Օգտագործվում է էներգիայի ստացման, ջրային տրանսպոտի, ոռոգման ու ջրամատակարարման նպատակներով։ Ջրամբարում զարգացած է նաև ձկնորսությունը (բրամ, շիղաձուկ, ծածան)։ Վոլգոգրադի ջրամբարի ափին են տեղակայված Սարատով, Էնգելս, Կամիշին, Դուբովկա, Վոլսկ, Մարքս քաղաքները։

Վոլգոգրադի ջրամբարը զբոսաշրջության կարևոր կենտրոն է ու հանգստի վայր։ Վոլգայի հէկի ամբարտակի վրա գործում է Ռուսաստանի ամենամեծ ձկնամբարձիչներից մեկը։ Ջրամբարի հիմնական նավահանգիստներն են Սարատովը, Կամիշինը, Նիկոլաևսկը, Բիկովոն, Պրիմորսկը, Դուբովկան։

1980-ական թվականներին սկսվել է Վոլգա-Դոն 2 ջրանցքի շինարարությունը, որը Վոլգոգրադի ջրամբարն ուղղակիորեն պիտի միացներ Դոն գետին (ի տարբերություն արդեն գոյություն ունեցող Վոլգա-Դոն ջրանցքի, որ սկիզբ է առնում Վոլգոգրադից ավելի հարավ՝ Վոլգայի հէկից ներքև)։ Նախագծի իրականացումը դադարեցվել է 1990 թվականին։

## Ծանոթագրություններ

## Գրականություն
Волжская ГЭС имени XXII съезда КПСС, т. 1, М. — Л., 1965.

Կատեգորիա:Ռուսաստանի ջրամբարներ
Տարասկոն սյուր Արյեժ

**Տարասկոն սյուր Արյեժ** (), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Ֆուա շրջանի Տարասկոն սյուր Արեժ կանտոնի կազմի մեջ։

Համայնքի INSEE կոդ՝ 09306։

## Բնակչություն
Համայնքի բնակչությունը 2008 թվականին կազմում էր 3495 մարդ։

## Տնտեսություն
2007 թվականի տվյալներով 2150 աշխատունակ տարիքի մարդկանցից (15-64 տարեկան) 1386-ը տնտեսապես ակտիվ էին, 764-ը անգործունակ (ակտիվության ցուցանիշը 64,5 %, 1999 թվականին եղել է՝ 62,7 %)։ 1386 աշխատունակ բնակիչներից 1188-ը աշխատում էին (679 տղամարդ և 509 կին), անաշխատանք էին 198-ը (93 տղամարդ և 105 կին)։ 764 անգործունակ մարդկանցից 180-ը աշակերտներ կամ ուսանողներ են, 217-ը թոշակառու, 367-ը անաշխատունակ էին այլ պատճառներով։

## Տեսարժան վայրեր
* Լակոմբ դղյակ 
* Նոտր Դամ դը Սաբար ժամատուն 
* Սենտ Քեթրի եկեղեցի 
* Նոտր Դամ դը լա Դորադ եկեղեցի 
* Լոմբրիվ քարանձավ 
* Նախապատմական արվեստի Պիրենեյան այգի
* Կաստելլա աշտարակ 
* Սեն Միշել աշտարակ 
* Ամրաշինական կառույց
* Մեծ կամար

## Քույր քաղաքներ
*  Բերգա (Իսպանիա)
*  Մոնսան (Պորտուգալիա)
*  Մորսանո ալ Տալիամենտո (Իտալիա)

## Պատկերասրահ

Պատկեր:Occitania tarascon5.JPG|Տարասկոն սյուր Արեժ
Պատկեր:Tarascon - Le Castélla 2.jpg|Կաստելլա աշտարակ 
Պատկեր:Tarascon-sur-Ariège-2.JPG|


## Ծանոթագրություններ

## Տես նաև
* Ֆրանսիայի շրջանների ցանկ

## Արտաքին հղումներ
* 
* 

Կատեգորիա:Ֆրանսիայի համայնքներ
Տեյե (Արյեժի գավառ)

**Տեյե** (), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Միրպուա կանտոնի կազմի մեջ։ Հանդիսանում է ՍԵն Ժիրոն շրջանը։

Համայնքի INSEE կոդ՝ 09309։

## Բնակչություն
Համայնքի բնակչությունը 2008 թվականին կազմում էր 184 մարդ։

## Տնտեսություն
2007 թվականի տվյալներով 114 աշխատունակ տարիքի մարդկանցից (15-64 տարեկան) 80-ը տնտեսապես ակտիվ էին, 34-ը անգործունակ (ակտիվության ցուցանիշը 70,2 %, 1999 թվականին եղել է՝ 69,0 %)։ 80 աշխատունակ բնակիչներից 77-ը աշխատում էին (45 տղամարդ և 32 կին), անաշխատանք էին 3-ը (1 տղամարդ և 2 կին)։ 34 անգործունակ մարդկանցից 11-ը աշակերտներ կամ ուսանողներ են, 9-ը թոշակառու, 14-ը անաշխատունակ էին այլ պատճառներով։

## Ծանոթագրություններ

## Տես նաև
* Ֆրանսիայի շրջանների ցանկ

## Արտաքին հղումներ
* 
* 

Կատեգորիա:Ֆրանսիայի համայնքներ
Օտրեմանկուր

**Օտրեմանկուր** (), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Մարլ կանտոնի կազմի մեջ։ Համայնքի շրջանը՝ Լան։

Համայնքի INSEE կոդը՝ 02039:

## Բնակչություն
2010 թվականի տվյալներով՝ համայնքի բնակչությունը կազմում է 185 մարդ։ 

## Տնտեսություն
2010 թվականին համայնքի 110 աշխատունակ (15-64 տարեկան) բնակիչներից 72-ը տնտեսապես ակտիվ էին, 38-ը՝ ոչ ակտիվ (ակտիվության ցուցանիշը կազմել է 65,5 %, 1999 թվականին եղել է 51,5 %)։72 տնտեսապես ակտիվ բնակիչներից աշխատում էին 63-ը (39 տղամարդ և 24 կին), գործազուրկ էին 9 մարդ (4 տղամարդ և 5 կին)։ 38 տնտեսապես ոչ ակտիվ բնակիչներից 5-ը եղել են աշակերտներ կամ ուսանողներ, 5-ը՝ թոշակառուներ, 28-ը տնտեսապես ոչ ակտիվ էին այլ պատճառներով։

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* Վիճակագրության ազգային ինստիտուտ - Օտրեմանկուր 

Կատեգորիա:Էնա դեպարտամենտի կանտոններ
Կատեգորիա:Ֆրանսիայի բնակավայրեր
Պարսի է Տինի

**Պարսի Է Տինի** (), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Վիլեր Կոտրե կանտոնի կազմի մեջ։ Համայնքի շրջանը՝ Սուասոն։

Համայնքի INSEE կոդը՝ 02585։

## Բնակչություն
2010 թվականի տվյալներով՝ համայնքի բնակչությունը կազմում է 249 մարդ։

## Տնտեսություն
2010 թվականին համայնքի 171 աշխատունակ (15-64 տարեկան) բնակիչներից 136-ը տնտեսապես ակտիվ էին, 35-ը՝ ոչ ակտիվ (ակտիվության ցուցանիշը կազմել է 79,5 %, 1999 թվականին եղել է 69,8%)։ 136 տնտեսապես ակտիվ բնակիչներից աշխատում էին 126-ը (65 տղամարդ և 61 կին), գործազուրկ էին 10 մարդ (5 տղամարդ և 5 կին)։ 35 տնտեսապես ոչ ակտիվ բնակիչներից 10-ը եղել են աշակերտներ կամ ուսանողներ, 17-ը՝ թոշակառուներ, 8-ը տնտեսապես ոչ ակտիվ էին այլ պատճառներով։

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* Վիճակագրության ազգային ինստիտուտ, Պարսի է Տինի 

Կատեգորիա:Ֆրանսիայի բնակավայրեր
Օրինի Սենտ Բենուատ

**Օրինի Սենտ Բենուատ ** (), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Ռիբմոն կանտոնի կազմի մեջ։ Համայնքի շրջանը՝ Սեն Կանտեն։

Համայնքի INSEE կոդը՝ 02575:

## Բնակչություն
2010 թվականի տվյալներով՝ համայնքի բնակչությունը կազմում է 1726 մարդ։ 

## Տնտեսություն
2010 թվականին համայնքի 1110 աշխատունակ (15-64 տարեկան) բնակիչներից 736-ը տնտեսապես ակտիվ էին, 374-ը՝ ոչ ակտիվ (ակտիվության ցուցանիշը կազմել է 66,3%, 1999 թվականին եղել է 63,7%)։ 736 տնտեսապես ակտիվ բնակիչներից աշխատում էին 588-ը (341 տղամարդ և 247 կին), գործազուրկ էին 148 մարդ (64 տղամարդ և 84 կին)։ 374 տնտեսապես ոչ ակտիվ բնակիչներից 76-ը եղել են աշակերտներ կամ ուսանողներ, 104-ը՝ թոշակառուներ, 194-ը տնտեսապես ոչ ակտիվ էին այլ պատճառներով։

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* Վիճակագրության ազգային ինստիտուտ, Օրինի Սենտ Բենուատ  
 

Կատեգորիա:Ֆրանսիայի բնակավայրեր